*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*145. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Szerb emlék kereszt állításának engedélyezése*

|  |
| --- |
| **Előterjesztő:** dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  PG Bizottság: 2017. 06. 27.  KOIS Bizottság: 2017. 06. 22.  Szociális Bizottság: 2017. 06. 27. |

**Tisztelt Képviselő-testület!**

Tekintettel arra, hogy a településünk ebben az esztendőben ünnepli alapításának 875 éves évfordulóját, ezért úgy gondoljuk, hogy ebben az esztendőben kiemelten fontos minden olyan népcsoport, nemzetiség, közösség emlékének ápolása, amelyek településünk történelmében szerepet játszottak. Tekintettel arra, hogy településünkön igen jelentős létszámú szerb közösség élt, és ők a jelenlegi Szent György utcában (egykori Ságvári) ortodox vallás gyakorlását szolgáló templommal is rendelkeztek, mely időközben elbontásra került, fontosnak tartjuk, hogy az utókor is tudjon egykori jelenlétükről. Az egyház képviselőivel egyeztettünk arról, hogy egy kereszt felállításával szeretnének emléket állítani az egykori templomuknak, közösségüknek. Az egyeztetés során kérték a kereszt állítás engedélyezését, illetve a megvalósítás anyagi támogatását.

Az egyház képviselői a helyszínt megtekintve az 1.sz. melléklet szerinti helyen (Baross u. – Szent György u. elágazása) tartják megvalósíthatónak a kereszt elhelyezését.

Az anyagi támogatás mértékét az alapozási munkák, illetve a kereszt körüli 50cm széles térburkolat építés és a tereprendezés költségében javasoljuk meghatározni, amelynek megvalósítására bruttó 250.000,-Ft keretösszeget javaslunk jóváhagyni.

**H a t á r o z a t i j a v a s l a t :**

**Szerb emlék kereszt állításának engedélyezésére**

Bátaszék Város Önkormányzatának Képviselő-testülete:

1. Magyarország helyi önkormányzatairól szóló 2011. évi CLXXXIX. törvény 42.§. 8. pont felhatalmazása alapján a Baross u. – Szent György u. elágazásában lévő 781 hrsz. közterületen emlék kereszt felállítását – az előterjesztés szerinti műszaki tartalom szerint – engedélyezi;
2. az emlék kereszt felállításához kapcsolódó alapozási munkák, illetve a kereszt körüli 50cm széles térburkolat építés és a tereprendezés költségeire bruttó 250.000,-Ft,- keretösszeget biztosít az önkormányzat 2017. évi költségvetésének általános tartalék kerete terhére;
3. megbízza a város polgármesterét a munkák elvégzésére vonatkozó vállalkozási szerződés önkormányzat nevében történő aláírásával.

*Határidő:* 2017. szeptember 30.

*Felelős:* dr. Bozsolik Róbert polgármester

(a szerződés aláírásáért)

*Határozatról értesül:* Bátaszéki KÖH pénzügyi iroda

Bátaszéki KÖH városüzemeltetési iroda

Irattár